**Általános szerződéses feltételek (ÁSZF)**

*Vizsga helyszíne*

Vizsgáink a Szirtes Technologies Kft. vizsga termében (**1139 Budapest, Forgách u. 21.**) kerülnek megrendezésre.

*Vizsgák nyelve*

A vizsgák nyelve angol, ezért az angol nyelv olvasási szintű ismerete szükséges.

*Vizsga időpont foglalás*

A vizsga és annak időpont foglalása kapcsán minden esetben szükséges az előzetes egyeztetés vizsgaadminisztrátorainkkal, amelyet a vizsga@szirtes.com e-mail címre küldött levelével vagy a +36 1 999 6514-es telefonszámon kolléganőinkkel történő egyeztetéssel tehet meg.

Megkeresését követően vizsgaadminisztrátoraink készítenek az Ön számára egy hivatalos ajánlatot, amit az Ön által megadott e-mail címre 24 órán belül megküldenek. Az ajánlat írásos – az e-mailre küldött válaszlevele - elfogadását követően történik az időpont foglalás. Az elfogadott ajánlat és időpontot követően szükséges a vizsga jelentkezési lap visszaküldése kollégáink részére e-mailben a vizsga@szirtes.com e-mail címre vagy az alábbi pontban látható elérhetőségi módok valamelyikén.

*Vizsgára való jelentkezés menete*

A jelentkezés a jelentkezési lap hiánytalan kitöltésével - hivatalos aláírással és pecséttel ellátva – kell visszaküldeni az alábbi lehetőségek valamelyikével:

* e-mailen: vizsga@szirtes.com
* postán: Szirtes Technologies Kft., 1139 Budapest, Forgách u. 21.
* weboldalon keresztül történő regisztrációval: www.szirtes.com oldalon

Vizsga jelentkezési lap megküldése legkésőbb a **vizsgaidőpont előtt 48 órával szükséges.** A jelentkezéseket a beérkezés sorrendjében igazoljuk vissza. A vizsgára jelentkezés, illetve az időpont a fenti határidők lejárta után már nem módosítható.

A jelentkezési lap kitöltött példányának megküldése jelentkező részéről a Szirtes Technologies Kft. képzési ajánlatának és feltételeinek elfogadását jelenti, illetőleg jelentkező kötelezettséget vállal arra, hogy a visszaigazolást követően megküldött számla ellenértékét határidőig kiegyenlíti.

*Vizsgadíj kiegyenlítésének módja*

A vizsga befizetése voucher-rel, vagy a vizsgadíj átutalásával (8 vagy 15 napos fizetési határidővel), vagy készpénzben (a vizsga megkezdése előtt) történik. A vizsgán való részvétel feltétele a számlaösszeg kiegyenlítéséről szóló bizonylat helyszínen történő bemutatása.

*Ellátás*

Külön igény esetén a Szirtes Technologies Kft. büfé szolgáltatást biztosít a vizsgázók számára (I. emeleten erre a célra kialakított büfé részlegünkben), mely a tanfolyami díjon felül kalkulálódik és a számlán külön tételként kerül feltüntetésre. A büfé szolgáltatás díja 3 500 Ft/fő/nap+Áfa, ami pogácsát, és korlátlan üdítő, tea és kávé fogyasztást tartalmaz. Abban az esetben, ha a cég nem rendelt kollégája számára ellátást, de mégis fogyasztásra kerül sor, úgy azt Oktatóközpontunk utólag kiszámlázza a Megrendelő felé annak díját.

*Tanfolyami segédlet*

A sikeres vizsga letétele érdekében tanfolyami segédletet is biztosítani tudunk vizsgázóink számára külön díjazás ellenében. A tanfolyami segédletekről és annak díjáról érdeklődni az alábbi elérhetőségek valamelyikén lehet:

* e-mailen: info@szirtes.com
* telefonon: +36 1 999 6515
* postán: Szirtes Technologies Kft., 1139 Budapest, Forgách u. 21.
* weboldalon keresztül: [www.szirtes.com](http://www.szirtes.com) oldalon

*Fontosabb gyakorlati tudnivalók*

Oktató- és vizsgaközpontunk reggel 8:30 és 16:30 óra között fogadja vizsgázóit, így az utolsó lehetséges vizsgaidőpont az adott napon 15:00.

* Kérjük, hogy a vizsgaára érvényes személyazonosító (fényképes) okmányt hozzon magával, tekintettel arra, hogy ennek hiányában nem kezdheti meg a vizsgát.
* A vizsgaterembe semmilyen segédeszköz nem vihető be (szótár sem!).
* A vizsga után Ön a vizsga eredményéről papír alapú igazolást kap (sikeres/sikertelen), valamint az adott szoftvergyártó hivatalosan is értesíti a vizsga sikerességéről.

A Microsoft úgynevezett "Welcome Kit"-et (MCP kártya, oklevél és további tájékoztató anyagok), az Oracle "Succes Kit"-et küld az oklevéllel, míg a Cisco a hivatalos oklevelet küldi el Önnek postai úton. Ez - gyártótól függően - kb. 30-60 napot vehet igénybe.

* Amennyiben sikertelen a vizsgája, újra nekirugaszkodhat, de minden szoftvergyártó más-más feltételeket szab:
* Microsoft vizsgák esetében a sikertelen vizsga után akár már másnap megismételheti - azonban amennyiben a második vizsgája sem sikerül, a harmadik próbálkozást már csak 2 hét után teheti meg.
* Oracle vizsgáknál az első sikertelen vizsga után csat csak 2 hét múlva lehet ismét letenni ugyanazt a vizsgát (kivéve az 1Z007 vizsga).

*Részvétel lemondása*

Vizsga lemondást Vizsgaközpontunk csakis írásban az info@szirtes.com vagy a vizsga@szirtes.com e-mail címekre való megküldés esetén fogadja el. Amennyiben a vizsga lemondásra kerül úgy az alábbi fizetési kötelezettsége van a Megrendelőnek:

* Két héttel (14 munkanap) a vizsga kezdése előtti lemondás esetén: **díjtalan**
* Két héten belül (8-13 munkanap) a vizsga kezdése előtti lemondás esetén: **a vizsgadíj 25%-át számoljuk fel**
* Egy héten belül (2-7 munkanap) a vizsga kezdése előtti lemondás esetén: **a vizsgadíj 50%-át számoljuk fel**
* Két nappal (2 munkanap) a vizsga kezdete előtt vagy a képzés napján történő lemondás, vagy írásbeli visszajelzés nélküli távolmaradás esetén: **a vizsgadíj 100%-át számoljuk fel**

**A jelentkezési lap aláírása, illetve az elektronikus vizsga regisztráció szerződéskötésnek minősül.**

**Elektronikusan, postai úton vagy személyesen leadott tanfolyami/vizsga jelentkezésemmel, vagy hírlevélre történő feliratkozásommal elfogadom a Szirtes Technologies Kft. fentebb megismert adatvédelmi nyilatkozatát.**

 **Szirtes Technologies Kft.**

Tel.: + 36 1 999 6514

 1139 Budapest, Forgách u. 21.